google/wiki40b huggingface dataset:
Πετούνια (φυτό)

Καλλιέργεια

Η Πετούνια καλλιεργείται μέσω του σπόρου. Σπέρνεται σε θερμό σπορείο κατά τα τέλη του χειμώνα, ειδικότερα τον μήνα Φεβρουάριο και βλασταίνει σε 3 έως 20 ημέρες. Για ν' αναπτυχθεί χρειάζεται άφθονο ήλιο, θερμό κλίμα, καλά στραγγιζόμενο, πλούσιο και γόνιμο έδαφος. Η καλλιέργεια της Πετούνιας ευδοκιμεί και σε παραθαλάσσια μέρη.

Ανθοφορία

Ανθοφορεί κυρίως κατά την θερμή περίοδο, από τα τέλη της άνοιξης έως το φθινόπωρο, ενώ με ειδική φροντίδα η ανθοφορία μπορεί να διαρκέσει έως και τις αρχές του χειμώνα. Ανάλογα με την ποικιλία η Πετούνια ανθίζει από 9 έως 12 βδομάδες από την σπορά. Τα άνθη της πετούνιας έχουν μεγάλο μέγεθος. Είναι χοανοειδή (μοιάζουν με χωνιά με δαντελωτές άκρες), αρωματικά απλά ή διπλά με λαμπερά χρώματα, ένα ή δύο σε κάθε άνθος, σε καθαρές σειρές χρωμάτων ή ανάμικτα.

Αποχρώσεις Ανθέων

Υπάρχουν αποχρώσεις από άσπρο έως βαθύ μπλε και βαθύ κόκκινο, αλλά και απαλές αποχρώσεις του κίτρινου (πιο σπάνια). Τα άνθη είναι μονόχρωμα ή δίχρωμα. Στην δεύτερη περίπτωση, τα χρώματα μπορεί να σχηματίζουν αστέρι, να δημιουργούν διαφορετική περιφέρεια ή να είναι εντονότερα κατά μήκος των νευρώσεων των πετάλων.

Μέγεθος Ανθέων

Το μέγεθος τους είναι ανάλογο με την ομάδα που ανήκουν. Τα άνθη της ομάδας Grandiflora έχουν μεγάλο μέγεθος και η διάμετρος τους φτάνει τα 12 εκατοστά, της Floribunda φτάνει τα 8 εκατοστά και της Multiflora φτάνει τα 5 εκατοστά.

Πολλαπλασιασμός

Ο πολλαπλασιασμός της πραγματοποιείται σε σπορεία και μεταφυτεύεται όταν φανούν τα πρώτα φύλλα τα νεαρά φυτάρια φθάσουν το ύψος των 10 εκατοστών και αποκτήσουν 3 με 4 φύλλα. Μπορεί ο πολλαπλασιασμός τους να πραγματοποιηθεί και με μοσχεύματα, ιδιαίτερα στις ποικιλίες με διπλά άνθη που δεν δίνουν σπόρους. Χρησιμοποιούνται μοσχεύματα τρυφερών ή νέων βλαστών κατά την διάρκεια ολόκληρου του χρόνου, ειδικότερα όμως την άνοιξη από φυτά διατηρημένα σε θερμοκήπιο.

Χρησιμότητα

Η Πετούνια είναι ένα φυτό με καλλωπιστική αξία. Χρησιμοποιείται σε ανθώνες στην πρώτη σειρά και σε βραχόκηπους. Επίσης, μπορεί να χρησιμοποιηθεί για εδαφοκάλυψη, για τη δημιουργία κηλίδων, για φύτευση σε παρτέρια, για να γεφυρώσει και να δώσει συνέχεια σε διαφορετικά επίπεδα στο χώρο (λόγω της κρεμοκλαδούς της ανάπτυξης).
Γιούλιμαρ Ρόχας

Καριέρα

Γεννημένη στο Καράκας, είναι μία από τις αθλήτριες που έχουν υπερβεί τα 15 μέτρα στο τριπλούν. 
Αρχικά, συμμετείχε στο ύψος, όπου είχε κερδίσει τους Νοτιοαμερικανικούς Αγώνες 2014. Μετά, στο μήκος, δεν είχε καμιά ιδιαίτερη επιτυχία.
Το 2014, μπήκε στον χώρο του τριπλούν. Έχοντας κερδίσει το Παγκόσμιο Πρωτάθλημα Κλειστού Στίβου 2016 με 14.41 μ, ήταν ένα από τα φαβορί στους Ολυμπιακούς Αγώνες 2016. Εκεί, τελικά, κατέκτησε το ασημένιο μετάλλιο με επίδοση 14.98 μέτρων, πίσω από την Κολομβιανή Κατερίν Ιμπάργκουεν.
Το 2017, στο Παγκόσμιο Πρωτάθλημα Στίβου 2017 κέρδισε αυτή τη φορά την Κατερίν Ιμπάργκουεν, με επίδοση 14.91 μ.
Το 2018 κατέκτησε για δεύτερη φορά τον τίτλο στο Παγκόσμιο Πρωτάθλημα Κλειστού Στίβου 2018.
Δήμος Δοξάτου

Ενότητες και οικισμοί

Ο Δήμος Δοξάτου αποτελείται από 2 «δημοτικές ενότητες», οι οποίες αντιστοιχούν στους 2 συνενωμένους δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.
Live at the Hollywood Bowl

Τραγούδια

1. Wake Up (Van Morrison) - 1:40

2. Light My Fire (Morrison, Krieger, Manzarek, Densmore) - 8:15

3. The Unknown Soldier (Morrison, Krieger, Manzarek, Densmore) - 4:23

4. A Little Game (Morrison, Krieger, Manzarek, Densmore) - 1:22

5. The Hill Dwellers (Morrison, Krieger, Manzarek, Densmore) - 2:20

6. Spanish Caravan (Morrison, Krieger, Manzarek, Densmore) - 1:19

7. Light My Fire (Morrison, Krieger, Manzarek, Densmore) - 3:24
Σιδηρικυανιούχο ιόν

Δομή - Φυσικά χαρακτηριστικά

Το σιδηρικυανιούχο ιόν είναι παραμαγνητικό επειδή διαθέτει μονήρες ηλεκτρόνιο. Το άτομο του σιδήρου έχει αριθμό οξείδωσης +3.
Το κεντρικό ιόν σιδήρου έχει αριθμό συναρμογής 6,το σύμπλοκο είναι οκταεδρικό και ανήκει στην ομάδα υψηλής συμμετρίας Oₕ αφού παρουσιάζει 48 στοιχεία συμμετρίας : Ταυτότητα (Ε), άξονες συμμετρίας 6C₄, 8C₃, 6C₂', 3C₂ (=3C₄²), κέντρο συμμετρίας (i), άξονες στροφοκατοπτρισμού 6S₄, 8S₆, 3 κατακόρυφα επίπεδα συμμετρίας σₕ και 3 διαγώνια σd.
Το ιόν απορροφά σε διάλυμα στα 35000 cm⁻¹. Από τη μελέτη του φάσματος σε διάλυμα, διαπιστώθηκε επίσης ότι ο τριπλός δεσμός C≡N απορροφά στα 2118 cm⁻¹ και ο δεσμός Fe-C στα 389 cm⁻¹.

Σχηματισμός - κατάταξη του συμπλόκου

Σύμφωνα με τη θεωρία δεσμού-σθένους (Valence-Bond Theory, VBT) του Πόλινγκ (Linus Pauling) τα πέντε μονήρη ηλεκτρόνια που υπάρχουν στα 3d ατομικά τροχιακά του Fe³⁺ αναγκάζονται υπό την επίδραση των κυανιούχων, CN–, να συμπτυχθούν σε τρία 3d τροχιακά, οπότε τα δύο πλέον κενά 3d μαζί με τo 4s και τα 4p ατομικά τροχιακά (που ούτως ή άλλως υπάρχουν αλλά χωρίς ηλεκτρόνια) υβριδοποιούνται δίνοντας έξι d²sp³ υβριδισμένα τροχιακά οκταεδρικής συμμετρίας. Τα υβριδισμένα αυτά τροχιακά του Fe³⁺ διατίθενται για τη δημιουργία δεσμών συναρμογής –NC→Fe³⁺.
Τo σιδηρικυανιούχο ιόν κατατάσσεται στα σύμπλοκα ισχυρού κρυσταλλικού πεδίου, συζευγμένου ή χαμηλού spin, αφού οι υποκαταστάτες, δηλαδή τα CN–, σχηματίζουν δεσμούς συναρμογής με τα d τροχιακά της προτελευταίας στιβάδας του κεντρικού ιόντος Fe³⁺.

Τοξικότητα

Το σιδηρικυανιούχο ιόν δεν είναι κινητικά αδρανές, αποδίδει εύκολα τα κυανιούχα ιόντα του σε άλλες ουσίες και συνεπώς είναι πολύ τοξικό.

Χρήσεις

Το ιόν χρησιμοποιείται με τη μορφή των αλάτων του όπως ο σιδηρικυανιούχος σίδηρος κυρίως ως μπλε χρωστική στη ζωγραφική και σε κυανοτυπίες.
Προεδρικές εκλογές στην Γκαμπόν (2009)

Προεδρικές εκλογές διεξήχθησαν πρόωρα στην Γκαμπόν στις 30 Αυγούστου 2009 μετά το θάνατο του επί 42 χρόνια προέδρου, Ομάρ Μπονγκό.  Στις εκλογές εξελέγη ο Πρόεδρος της Δημοκρατίας, του οποίου η θητεία είναι επταετής και απεριόριστη. 
Στις 3 Σεπτεμβρίου του 2009 ανακοινώθηκε ότι νικητής των εκλογών ήταν ο γιος του Ομάρ Μπονγκό, ο Αλί Μπονγκό, με 41,73% των ψήφων έναντι 25,88% για τον πρώην υπουργό Εξωτερικών (2005-2009) Αντρέ Μπα Ομπάμε και 25,22% για τον αντιπολιτευόμενο ριζοσπάστη Πιερ Μαμπουντού. Οι οπαδοί της αντιπολίτευσης προκάλεσαν βίαια επεισόδια, πυρπολώντας μεταξύ άλλων το γαλλικό προξενείο στην Πορ Ζαντί, απελευθερώνοντας κρατουμένους από φυλακές και αμφισβητώντας το αποτέλεσμα, ενώ ο ίδιος ο Μπονγκό σε ομιλία του δεσμεύτηκε να είναι "ο πρόεδρος όλων των πολιτών της Γκαμπόν". Τις επόμενες ημέρες ανακοινώθηκε ο θάνατος τουλάχιστον τριών ατόμων και η κυβέρνηση προσανατολίστηκε να επιβάλει κατάσταση πολιορκίας στο Πoρ Ζαντί.
Κύπελλο Πρωταθλητριών Ομάδων Ευρώπης 1986-87

Το κύπελλο πρωταθλητριών της περιόδου 1986-87 ήταν το τριακοστό δεύτερο από την καθιέρωση του θεσμού. Το κατέκτησε η Πόρτο για πρώτη φορά στην ιστορία του κερδίζοντας στον τελικό τη Μπάγερν Μονάχου με σκορ 2-1. Ο τελικός πραγματοποιήθηκε στις 27 Μαΐου, στη Βιέννη και τον παρακολούθησαν 57.000 θεατές. Αναλυτικά τα αποτελέσματα της διοργάνωσης:
Παναγιώτης Κρητικός

Βιογραφικά στοιχεία

Γεννήθηκε το 1937 στον Γέρακα Λακωνίας αλλά μεγάλωσε στον Πειραιά. Σπούδασε στην Νομική Σχολή του Πανεπιστημίου Αθηνών (πτυχιούχος Νομικού και Οικονομικού Τμήματος) και στην τότε Πάντειο Σχολή Πολιτικών Επιστημών (σημερινό Πάντειο Πανεπιστήμιο). Ανέπτυξε έντονη πολιτική δράση ήδη από τα φοιτητικά του χρόνια, ως στέλεχος της Οργάνωσης Νέων Ενώσεως Κέντρου (ΟΝΕΚ) στην αρχή, και της Ελληνικής Δημοκρατικής Νεολαίας (ΕΔΗΝ) στην συνέχεια. Συμμετείχε και στους δύο Ανένδοτους Αγώνες (1961-63 και 1965-67) και γνωρίστηκε προσωπικά τόσο με τον Γεώργιο όσο και με τον Ανδρέα Παπανδρέου κατά την περίοδο εκείνη.
Αμέσως μετά την επιβολή της χούντας των συνταγματαρχών, ο Παναγιώτης Κρητικός πέρασε στην αντιδικτατορική δράση και συμμετείχε στις αντιστασιακές οργανώσεις ΕΚΔΑ (Εθνικό Κίνημα Δημοκρατικής Αντίστασης), Ελληνική Αντίσταση (η οργάνωση του Αλέξανδρου Παναγούλη, με τον οποίο ο Κρητικός συνδεόταν φιλικά από την νεολαία της Ένωσης Κέντρου) και τελικά στο ΠΑΚ Εσωτερικού. Συνελήφθη τρεις φορές και τελικά καταδικάστηκε σε πολυετή κάθειρξη από Έκτακτο Στρατοδικείο της χούντας, αφού προηγουμένως είχε κρατηθεί στο ΕΑΤ-ΕΣΑ.
Μετά την αποκατάσταση της δημοκρατίας, ήταν ένα από τα ιδρυτικά μέλη του ΠΑΣΟΚ το 1974, στην Κεντρική Επιτροπή του οποίου εκλεγόταν επί σειρά ετών. Από το 1977 μέχρι και το 2004 ήταν βουλευτής Β΄ Πειραιώς του Κινήματος, ενώ από το 1981 έως το 2000 χρημάτισε αντιπρόεδρος της Βουλής (μεταξύ 1993 και 2000, Α΄ αντιπρόεδρος). Διατέλεσε επίσης πρόεδρος της Επιτροπής Αναθεώρησης του Συντάγματος (1995-96 και 1997-98), καθώς και πρόεδρος της Επιτροπής της Βουλής «Μνήμη Ελευθερίου Βενιζέλου».
Έχει γράψει διάφορα πολιτικά βιβλία, μεταξύ των οποίων και το « Η Ρήξη: Ο Ανδρέας Παπανδρέου στη δεκαετία του '60», περίοδο την οποία ο Κρητικός θεωρεί ως την πιο καθοριστική στην διαμόρφωση της προσωπικότητας του Α. Παπανδρέου.
Αετόπετρα Ζίτσας Ιωαννίνων

Γεωγραφία - Ιστορία

Η Αετόπετρα βρίσκεται στις νοτιοδυτικές πλαγιές του όρους Κασιδιάρης, δίπλα στην επαρχιακή οδό Σουλόπουλου - Δελβινακίου και σε απόσταση 39 χλμ. βορειοδυτικά από τα Ιωάννινα. Η παλιά ονομασία του χωριού ήταν Κοσόλιανη, μέχρι το 1927, οπότε μετονομάστηκε. Σύμφωνα με το σχέδιο Καλλικράτης, μαζί με την Κάτω Αετόπετρα αποτελούν τη τοπική κοινότητα Αετοπέτρας Δωδώνης που ανήκει στη δημοτική ενότητα Μολοσσών του Δήμου Ζίτσας και σύμφωνα με την απογραφή του 2011 έχει πληθυσμό ως κοινότητα 47 κατοίκων, εκ των οποίων οι 42 κατοικούν στην Αετόπετρα και οι υπόλοιποι στον Κάτω Αετόπετρα.
Ακτουτάν (Γκιουμούσχανε)

Γεωγραφία

Το Γκιουμούσχανε απέχει 17 χιλιόμετρα από το Ακτουτάν.
Διοργανώσεις Ε.Π.Σ. Ηλείας 2006–07

Β κατηγορία

Στην Β κατηγορία μετείχαν 28 ομάδες χωρισμένες σε δυο ομίλους.

Γ κατηγορία

Στην Γ κατηγορία μετείχαν 28 ομάδες χωρισμένες σε 2 ομίλους.

Κύπελλο Ηλείας

Τελικός
18 Απριλίου 2007 Ατρόμητος Βαρβάσαινας - Δάφνη Ανδραβίδας 1-1 (3-2 πέναλτι) - εθνικό στάδιο Πύργου -
Αγγελής Πετραλιάς

Βιογραφία

Αγωνιστής του ‘21, εγγονός του γενάρχη της οικογένειας Σελάιδου και γιος του Αντωνίου Σ. Πετραλιά, αρχηγός του κλάδου της οικογενείας στον Πύργο.
Καθ’ όλο το διάστημα της ελληνικής επανάστασης διατήρησε εξ ιδίων 100 στρατιώτες τους οποίους διέτρεφε και μισθοδοτούσε υπό το στρατηγό Σισίνη. Έλαβε μέρος στις μάχες Τριπόλεως, Λάλα, Πατρών, Δερβενακίων κ.λπ. Στην Τρίπολη, συνελήφθη αιχμάλωτος και δραπέτευσε από τις φυλακές. Προσέφερε πάνω από 100.000 γρόσια στον Αγώνα και τροφοδοτούσε δωρεάν με πολεμοφόδια (μπαρούτι) τους: Κυριακούλη Μαυρομιχάλη, Κολοκοτρώνη, Ζαΐμη, Λόντο και Σισίνη. Μετέτρεψε δε, πέντε ιδιόκτητους νερόμυλους στη Δίβρη σε πυριτιδοποιεία. Μετά τη μεταπολίτευση, κατατάχθηκε στην δ’ τάξη (ταγματάρχης).
Απέκτησε δύο γιους: τον Αυγερινό Πετραλιά και τον Αντώνιο Αγγ. Πετραλιά.
Ιωάννης Ερνέστος Δ΄ της Σαξονίας-Κόμπουρκ-Ζάαλφελτ

Βιογραφία

Ήταν ο έβδομος (επιζήσας) γιος του Ερνέστου Α΄ δούκα της Σαξονίας-Γκότα και της Ελισάβετ των Βέττιν, κόρης του Ιωάννη-Φιλίππου δούκα της Σαξονίας-Άλτενμπουρκ.
Ντόναλντ ΜάκΙντάιρ

Βιογραφία

Γεννήθηκε το στο Ώκλαντ (Auckland) της Νέας Ζηλανδίας όπου και μεγάλωσε και αρχικά έγινε εκεί δάσκαλος του δημοτικού. Το 1958 πήγε στο Λονδίνο με κρατική υποτροφία και σπούδασε στο Guildhall School of Music. Το 1959 έκανε την πρώτη του εμφάνιση στην Welsh National Opera. Εκεί γνώρισε τον Τζον Μάθεσον (John Matheson), διευθυντή ορχήστρας, ο οποίος τον παρότρυνε να τραγουδήσει Βάγκνερ. Το 1992 η βασίλισσα Ελισάβετ II τον εξευγένισε με τον τίτλο του Σερ. Σήμερα ζει στην Αγγλία.
Νικόλαος Κανελλόπουλος

Βιογραφία

Γεννήθηκε στη Φτέρη Αιγίου και ήταν γιος του Κωνσταντίνου Κανελλόπουλου. Φοίτησε στην ιατρική σχολή του Πανεπιστημίου Αθηνών και στη συνέχεια σπούδασε χημικός στη ΄Ζυρίχη. Μαζί με τον αδερφό του Άγγελο αγόρασε την ελαιουργία «Χαριλάου και Ράλλη» ενώ ίδρυσε και εργοστάσιο σαπωνοποιίας. Επίσης διαδραμάτισε σημαντικό ρόλο στη δημιουργία και κυρίως στην ανάπτυξη της βιομηχανίας τσιμέντων «Τιτάν». Ήταν ο επικεφαλής ομάδας τραπεζιτών και βιομηχάνων που ίδρυσε το 1909 την βιομηχανία φωσφορικών λιπασμάτων, με κέντρο το Εργοστάσιο Λιπασμάτων Δραπετσώνας.
Χρημάτισε μέλος του Δ.Σ. της Τράπεζας της Ελλάδος, πρόεδρος πολλών επιχειρήσεων, πρόεδρος του Δ.Σ. των Σιδηροδρόμων Ελλάδος ενώ στην κυβέρνηση Δεμερτζή διορίστηκε υπουργός Οικονομίας, Συγκοινωνιών και Εργασίας.
Απεβίωσε στη Βιέννη στις 26 Αυγούστου 1936. Γιος του ήταν ο Αλέξανδρος Κανελλόπουλος.
Τάκης Κατσικόπουλος

Βιογραφία

Γεννήθηκε στα Καλάβρυτα και καταγόταν από οικογένεια πολιτικών. Ήταν γιος του γνωστού νομικού Δημητρίου Κατσικόπουλου και της Εύχαρης. Σπούδασε νομικά και άσκησε το επάγγελμα του δικηγόρου.
Έγινε βουλευτής Αχαΐας τον Αύγουστο του 1964, καταλαμβάνοντας την έδρα του Αναστάσιου Βγενόπουλου, ο οποίος διορίστηκε διοικητής της ΑΤΕ .
Κατά τη διάρκεια της δικτατορίας του 1967-74 ανέπτυξε έντονη αντιστασιακή δράση, με το Εθνικό Κίνημα Δημοκρατικής Αντίστασης και το Δημοκρατικό Εθνικό Κίνημα Αντίστασης. Για τη δράση του αυτή βασανίστηκε, φυλακίστηκε στις φυλακές Αβέρωφ και εξορίστηκε από το χουντικό καθεστώς στην Αίγινα, στο Καστρί Κυνουρίας και στα Γρεβενά. Συνεργάστηκε στενά στο ΠΑΚ εσωτερικού, με τον Ανδρέα Παπανδρέου.
Διεκδίκησε και πάλι να εκλεγεί βουλευτής με την Ένωση Κέντρου- Νέες Δυνάμεις στις εκλογές του 1974, χωρίς επιτυχία, λαμβάνοντας 3.345 ψήφους.
Πέθανε σε ηλικία 62 ετών στα Καλάβρυτα, το 1981, έπειτα από εμβολή της καρδιάς. Κηδεύτηκε στις 28 Μαΐου 1981.
Εκκλησία του Όλαρι

Περιγραφή

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ευγένιος Ντελακρουά

Βιογραφία

Γεννήθηκε στις 26 Απριλίου 1798 στο Σαρεντόν-Σαιν-Μορίς (Charenton-Saint Maurice) κοντά στο Παρίσι και ήταν το τέταρτο παιδί του Σαρλ Ντελακρουά, υπουργού Εξωτερικών του Διευθυντηρίου αν και εικάζεται ότι ο πραγματικός του πατέρας ήταν ο Ταλλεϋράνδος, διάσημος διπλωμάτης στον οποίο ο Ευγένιος έμοιαζε στην εμφάνιση και το χαρακτήρα. Ο Σαρλ Ντελακρουά πέθανε το 1805 και η μητέρα του το 1814 αφήνοντάς τον Ευγένιο ορφανό στην ηλικία των 16. Το 1815 μαθήτευσε κοντά στον ζωγράφο Πιέρ-Ναρκίς Γκερέν (Pierre-Narcisse Guérin) και το 1816 μπήκε στην Σχολή Καλών Τεχνών. Το 1822 παρουσίασε στο Σαλόνι Παρισιού τον πίνακά του «Η βάρκα του Δάντη». Το 1824 παρουσίασε τη «Σφαγή της Χίου», εμπνευσμένος από το πραγματικό γεγονός της Ελληνικής επανάστασης, και ο πίνακας αγοράστηκε από την Γαλλική κυβέρνηση για 6000 νομίσματα.
Εντυπωσιασμένος από τις τεχνικές των Άγγλων ζωγράφων όπως ο Τζον Κόνσταμπλ, ταξίδεψε το 1825 στην Αγγλία όπου επισκέφθηκε πολλές γκαλερί και θέατρα και επηρεάστηκε από τον αγγλικό πολιτισμό. Επίσης έκανε την εικονογράφηση μιας Γαλλικής έκδοσης του Φάουστ με 17 λιθογραφίες, και διάφορων έργων του Ουίλλιαμ Σαίξπηρ και του Σερ Γουόλτερ Σκοτ.
Μεταξύ 1827 και 1832 παρουσίασε πολλά μεγάλα έργα με ιστορικά θέματα. Το 1827 παρουσίασε στο Σαλόνι τον «Θάνατο του Σαρδανάπαλου» εμπνευσμένο από την ποίηση του Λόρδου Μπάυρον. Εντυπωσίασε και πάλι το κοινό με το σημαντικότερο και τελευταίο ρομαντικό έργο του, το «Η Ελευθερία οδηγεί το Λαό», εμπνευσμένο από την Γαλλική επανάσταση του 1830. Ο πίνακας αγοράστηκε και αυτός από την Γαλλική κυβέρνηση αλλά χάρη στην αντίδραση κάποιων αξιωματούχων που θεωρούσαν την προώθηση της ιδέας της ελευθερίας ανατρεπτική, αποσύρθηκε από την κοινή θέα. Παρόλα αυτά ο Ντελακρουά πήρε αρκετές εργολαβίες για τοιχογραφίες σε δημόσια κτίρια.
Το 1832 ταξίδεψε για 6 μήνες στο Μαρόκο όπου ο αρχαίος και εξωτικός πολιτισμός των αράβων τον ενέπνευσε εκ νέου στην δημιουργία έργων όπως «Οι Φανατικοί της Τανγκέρης» (1837-1838), «Ο Σουλτάνος του Μαρόκου και η Ακολουθία του» (1845), «Κυνήγι Λιονταριών» (1854), «Άραβας Σελώνοντας το Άλογό του» (1855). Οι «Γυναίκες του Αλγερίου» έκαναν μεγάλη επιτυχία στο Σαλόνι του 1834. Το 1833 ζωγράφισε τις τοιχογραφίες στο βασιλικό δωμάτιο του παλατιού των Βουρβόνων, και συνέχισε με διάφορα έργα για το Λούβρο και το Ιστορικό Μουσείο στις Βερσαλλίες, μέχρι το 1861. Μετά τη Γαλλική Επανάσταση του 1848, ο Ναπολέων Γ' επέτρεψε την δημόσια εμφάνιση του έργου «Η Ελευθερία οδηγεί το λαό», το οποίο σήμερα εκθέτεται στο μουσείο του Λούβρου.
Άλλα έργα του είναι «Το Ναυάγιο του Δον Χουάν», «Η Μήδεια πριν σκοτώσει τα παιδιά της», «Η είσοδος των Σταυροφόρων στην Κωνσταντινούπολη» και ένα πορτρέτο του συνθέτη Φρεντερίκ Σοπέν. Έργα του εμπνευσμένα από την Ελληνική επανάσταση είναι «Η Σφαγή της Χίου», «Έφιππος Έλληνας αγωνιστής», «Η Ελλάδα στα ερείπια του Μεσολογγίου» και «Η Μάχη του Γκιαούρη με τον Πασά».
Το 1855 εξέθεσε 48 πίνακες στην Διεθνή Έκθεση Παρισιού και έγινε δεκτός στην Ακαδημία μετά από την όγδοη αίτησή του. Κάνοντας τοιχογραφίες πολλές ώρες όρθιος επάνω σε σκαλωσιές μισοτελειωμένων κτιρίων, αρρώστησε και αποσύρθηκε. Πέθανε στις 13 Αυγούστου 1863 στο Παρίσι.
2492 Κουτούζοφ

Φυσικά χαρακτηριστικά

Η μέση διάμετρος του Κουτούζοφ εκτιμάται σε 23,4 ± 3,8 χιλιόμετρα, ενώ το γεωμετρικό άλβεδό του είναι 0,098 ± 0,041.
Εθνική Αλγερίας (καλαθοσφαίριση γυναικών)

Συμμετοχή σε διεθνείς διοργανώσεις

Το αντιπροσωπευτικό συγκρότημα της Αλγερίας δεν έχει μέχρι σήμερα προκριθεί σε κάποια Ολυμπιακή Διοργάνωση, ούτε σε Παγκόσμιο Πρωτάθλημα Γυναικών. 
Το 1968 συμμετείχε για πρώτη φορά στο Αφρικανικό Πρωτάθλημα (Afrobasket) που διοργανώνει η FIBA Africa και μέχρι σήμερα δεν έχει καταφέρει να εξασφαλίσει μια θέση στο βάθρο της κορυφαίας τριάδας. 
Η Τυνησία διαθέτει επίσης το δικαίωμα συμμετοχής στους Παναφρικανικούς Αγώνες υπό τη σκέπη της Διεθνούς Ολυμπιακής Επιτροπής. Έχει, μάλιστα, φιλοξενήσει το θεσμό δύο φορές, κατά τα έτη 1978 και πιο πρόσφατα το 2007. Επίσης έχει φιλοξενήσει τους Παναραβικούς Αγώνες το 2004, χρονιά κατά την οποία κατάκτησε το χάλκινο μετάλλιο. Τέλος, διαθέτει δικαίωμα συμμετοχής και στους Μεσογειακούς Αγώνες, δεν έχει, όμως, στείλει ποτέ αγωνιστική ομάδα.
Ουεσλέι Λωτοά

Συλλογική Καριέρα

Προερχόμενος από τις ακαδημίες της ΡΚ Επερναί, ομάδα της γενέτειράς του, αγωνίστηκε μαζί της για διάστημα τριών ετών στο CFA. Με το πέρας της σεζόν 2007-2008, μετά τον υποβιβασμό της Επερναί, μεταγράφηκε στην ΑΦΚ Κομπιένι. Έχοντας μάθει να αγωνίζεται στην θέση του αμυντικού μέσου, επανατοποθετήθηκε στην θέση του κεντρικού αμυντικού από τον προπονητή του και αναδείχτηκε στη διάρκεια της σεζόν 2009-2010, παρά την απογοητευτική πορεία της ομάδας του. 
Παρακολουθούμενος από την ΛΟΣΚ η οποία τον θεωρούσε ως τον "νέο Ραμί" και από την ΑΣ Σαιντ-Ετιέν, αποφάσισε τελικώς να υπογράψει στην ομάδα της Λιγκ 2, Σεντάν προκειμένου να έχει μεγαλύτερο χρόνο παιχνιδιού. Έλαβε τον αριθμό 25 στη φανέλα του, τον οποίο είχε αφήσει ελεύθερο ο Αρτύρ Σορέν.
Εκμεταλλευόμενος την αποχώρηση του Πωλ Μπαΐς από την ομάδα ώστε να λάβει περισσότερο αγωνιστικό χρόνο, κατάφερε σε σύντομο διάστημα να αποκτήσει θέση βασικού στον σύλλογο των Αρδέννων. Ο ανταγωνισμός με τον Χαμπίμπ Μπελαΐντ, ο οποίος είχε παραχωρηθεί ως δανεικός κατά τις τελευταίες ώρες της μεταγραφικής περιόδου, δεν επέφερε καμία αλλαγή στην κατάσταση αυτή καθώς ύστερα από ορισμένες αναμετρήσεις στο αριστερό άκρο της άμυνας, επέστρεψε εκ νέου στο κέντρο της άμυνας δίπλα στον δεύτερο αρχηγό της ομάδας, Ισμαέλ Τραορέ. Η σεζόν του ήταν ιδιαιτέρως επιτυχημένη, ενώ ψηφίστηκε μεταξύ των αποκαλύψεων της σεζόν στην Λιγκ 2.
Στις 31 Ιανουαρίου 2012, πήρε μεταγραφή για την ΦΚ Λοριάν. Συμμετείχε στην πρώτη του αναμέτρηση για την Λιγκ 1, στις 11 Φεβρουαρίου 2012, απέναντι στην ΑΖ Οσέρ, αγωνιζόμενος ως βασικός.

Εθνική Καριέρα

Ο Ουεσλέι Λωτοά κατάγεται από το Επερναί της Καμπανίας, όμως κληρονόμησε την καταγωγή από τη Νέα Καληδονία μέσω της οικογένειάς του.
Έχοντας την δυνατότητα να κληθεί στην Εθνική Νέας Καληδονίας, κλήθηκε στην λίστα των συνολικά 50 παικτών που είχαν προεπιλεγεί για να λάβουν μέρος στα προκριματικά του Παγκοσμίου Κυπέλλου του 2014, όμως αρνήθηκε λόγω των αγωνιστικών υποχρεώσεων που είχε με την ομάδα του.
Η Ποδοσφαιρική Ομοσπονδία της Νέας Καληδονίας, ωστόσο, τον περιμένει να συμμετάσχει να αγωνιστεί με την Νέα Καληδονία στο εγγύς μέλλον.
Κρίστοφερ Κόκερελ

Βιογραφία

Ο Κρίστοφερ Κόκερελ γεννήθηκε στις 4 Ιουνίου 1910 στο Κέμπριτζ της Αγγλίας. Φοίτησε στο Κολλέγιο Πίτερχαους στο Πανεπιστήμιο του Κέμπριτζ, όπου και μελέτησε μηχανική. Άρχισε τη σταδιοδρομία του στην εταιρία του Γκουλιέλμο Μαρκόνι το 1935, ενώ παντρεύτηκε ύστερα. Δούλεψε σχετικά με τα ραντάρ κατά τη διάρκεια του Β' Παγκοσμίου Πολέμου. Κέρδισε το Μετάλλιο Χάουαρντ Ποτς το 1965. Ο Κρίστοφερ Κόκερελ έλαβε τον τίτλο του "Σερ" το 1969 για τη συνεισφορά του στη μηχανική. Πέθανε την 1η Ιουλίου 1999 στο χωριό Χάιθ του Χάμσαϊρ σε ηλικία 88 ετών.
Τσίρο Ιμόμπιλε

Καριέρα

Η επαγγελματική του καριέρα ξεκίνησε το 2009 από τη Γιουβέντους. Στη συνέχεια, δόθηκε δανεικός σε διάφορες ιταλικές ομάδες. Τη σεζόν 2013-2014 έπαιξε στην Τορίνο, με την οποία αναδείχθηκε πρώτος σκόρερ της Σέριε Α και συμπεριελήφθη στην καλύτερη ενδεκάδα της περιόδου. Στην πορεία, αγωνίστηκε στην Μπορούσια Ντόρτμουντ, με την οποία κατέκτησε το Σούπερ Καπ Γερμανίας το 2014. Στις επόμενες σεζόν έπαιξε στη Σεβίλλη και μετά ξανά στην Τορίνο. Από το 2016 είναι παίκτης της Λάτσιο.
Με την Εθνική Ιταλίας έχει αγωνιστεί στο Μουντιάλ του 2014, στο Euro του 2016, 
καθώς και στα προκριματικά του Μουντιάλ του 2018.
Μωντ της Απουλίας

H Μωντ(α) ή Ματθίλδη ή Μαχάλτα/Μαφάλντα, ιταλ. Maud(a)/Matilda/Mahalta (π. 1060 - π. 1112) από τον Οίκο του Ωτβίλ/Αλταβίλα ήταν κόρη του δούκα της απουλίας & Καλαβρίας και με τους γάμους της έγινε πρώτα κόμισσα της Βαρκελώνης και μετά υποκόμισσα του Ναρμπόν.

Βιογραφία

Ήταν κόρη του Ροβέρτου Γυισκάρδου δούκα της Απουλίας & Καλαβρίας και της 2ης συζύγου του Σικελγκάιτα, κόρης του Γκουαϊμάρ Δ΄ πρίγκιπα του Σαλέρνο.
Το 1105 απεβίωσε και ο δεύτερος σύζυγός της υποκόμης του Ναρμπόν, οπότε η Μωντ επέστρεψε στη Βαρκελώνη, όπου ο πρώτος γιος της είχε ήδη εγκατασταθεί ως κόμης. Η Μωντ απεβίωσε στη μονή του Αγ. Δανιήλ στη Ζιρόνα και τάφηκε στον καθεδρικό της Ζιρόνας, δίπλα στον πρώτο σύζυγό της κόμη της Βαρκελώνης.
Γεώργιος Ζυγομαλάς

Βιογραφικά στοιχεία

Γεννήθηκε το 1840. Νεότερος αδελφός του ήταν ο βουλευτής Αττικής και Υπουργός δημοσίας Εκπαιδεύσεως Αντώνιος Ζυγομαλάς. 
Σε ηλικία δεκατεσσάρων χρονών ήταν έτοιμος να πάρει μέρος στην επανάσταση της Θεσσαλίας. Οι γονείς του όμως τον έστειλαν στη Μασσαλία για να τελειώσει το σχολείο. 
Στην προξενική υπηρεσία εισήλθε από το 1862, και από το 1874 εργάστηκε ως γραμματέας του Γενικού Προξενείου της Ελλάδας. Προάχθηκε σε υποπρόξενο και αργότερα έγινε Διευθυντής του Γενικού Προξενείου της Ελλάδας στα Χανιά. Κατά την εκεί παρουσία του δεν έχαιρε και ιδιαίτερης εκτίμησης εκ μέρους της Υψηλής Πύλης που φέρεται κάποιες φορές να ζήτησε από την ελληνική κυβέρνηση την ανάκλησή του ως persona non grata, και αυτό ίσως είτε από κάποια ιδιαίτερη εθνική δράση του, είτε ακόμα και από πιθανές σε βάρος του ραδιουργίες με πολιτικό χαρακτήρα.
Τιμήθηκε από τον Βασιλέα Γεώργιο Α΄ με τον Σταυρό του Σωτήρα  για τις υπηρεσίες του στην Κρητική Επανάσταση του 1878.

Σημείωση

Ο Γεώργιος Ζυγομαλάς, όταν γνώρισε τον νεαρό τότε Ε. Βενιζέλο,  εκτιμώντας την έμφυτη τάση του για μόρφωση, φέρεται να ήταν εκείνος που παρότρυνε τον πατέρα του να τον στείλει για ανώτερες σπουδές στο Πανεπιστήμιο Αθηνών, όπως και έγινε.